L 52/26
HR
Službeni list Europske unije
20.2.2023.
PRILOG VIII.
Infekcija virusom groznice Riftske doline (GRD) DIO 1.
POSEBNI UVJETI ZA PROVEDBU HITNOG ZAŠTITNOG CIJEPLJENJA ZA SPREČAVANJE I KONTROLU GRD-a
1.
Veličina područja cijepljenja: radijus od 50 km oko zahvaćenih objekata ili prstenasto cijepljenje između 20 i 50 km. 2.
Veličina područja oko područja cijepljenja: nema posebnih pravila. 3.
Vrsta cjepiva koju treba upotrebljavati ili kojoj treba dati prednost: inaktivirana cjepiva.
Živa atenuirana cjepiva smiju se primjenjivati samo na endemskim područjima. 4.
Minimalni obuhvat: nema posebnih pravila. 5.
Ciljane životinje/vrste: životinje vrsta s popisa u skladu s Provedbenom uredbom (EU) 2018/1882 koje se drže na području cijepljenja, uključujući barem goveda, ovce, koze i deve. DIO 2.
POSEBNI UVJETI ZA POJAČANO KLINIČKO I LABORATORIJSKO NADZIRANJE KOJE SE MORA PROVODITI NA PODRUČJU CIJEPLJENJA I PODRUČJU OKO PODRUČJA CIJEPLJENJA TIJEKOM HITNOG ZAŠTITNOG CIJEPLJENJA ZA SPREČAVANJE I KONTROLU GRD-a
Pasivno nadziranje: na području cijepljenja i području oko područja cijepljenja, pojačano pasivno nadziranje slučajeva pobačaja, mrtvorođenja i neonatalnih uginuća tijekom ljeta i jeseni (na vrhuncu i kraju sezone vektora). DIO 3.
POSEBNI UVJETI ZA ZABRANU PREMJEŠTANJA ŽIVOTINJA I PROIZVODA I ZA ODOBRAVANJE ODSTUPANJA U SKLADU S ČLANKOM 13.
NA PODRUČJIMA CIJEPLJENJA NA KOJIMA SE PROVODI HITNO ZAŠTITNO CIJEPLJENJE ZA SPREČAVANJE I KONTROLU GRD-a
1.
Životinje i proizvodi koji podliježu zabrani premještanja: cijepljene životinje i proizvodi od tih životinja, uključujući sjeme, zametke i jajne stanice, namijenjeni premještanju u druge države članice. 2.
Zametni proizvodi koji podliježu zabrani prikupljanja: sjeme, jajne stanice i zameci od životinja vrsta s popisa. 3.
Uvjeti za odobravanje odstupanja u skladu s člankom 13. stavkom 2. točkom (b) podtočkom ii., člankom 13. stavkom 3. točkom (b) i člankom 13. stavkom 4. točkom (b).
Premještanja koja se mogu odobriti.
Premještanja cijepljenih životinja i proizvoda od tih životinja, uključujući sjeme, zametke i jajne stanice, u drugu državu članicu, za koje je nadležno tijelo države članice odredišta izdalo posebno odobrenje za ulazak svake pošiljke cijepljenih životinja ili proizvoda od tih životinja.
To se odobrenje može temeljiti na rezultatima laboratorijskih ispitivanja.
DIO 4.
RAZDOBLJA ZA PONOVNO STJECANJE ZDRAVSTVENOG STATUSA ZA GRD
Nema drugih posebnih zahtjeva za tu bolest.